**Farské oznamy**

**Krst Pána rok C (9. 1. 2022)**

|  |  |  |
| --- | --- | --- |
| Pondelok | O Duchu Svätom | 18.00 |
| Utorok |  | 7.00 |
| Streda | O sv. Jozefovi | 18.00 |
| Štvrtok | Sv. Hilára, biskupa a učiteľa Cirkvi | 7.00 |
| Piatok |  | 18.00 |
| Sobota |  | 16.00 Oblazov |
| Nedeľa | Druhá nedeľa v cezročnom období | 8.00 a 10.30 online prenos |

Dnes poobede do 17.00hod. budeme mať otvorený kostol, pozývam vás prísť sa pokloniť novonarodenému kráľovi v betleheme. Dnešným dňom sa končí Vianočné obdobie.

Pozývam vás na farskú víkendovú duchovnú obnovu, ktorá sa uskutoční 21.-23.1. v kultúrnom dome v Kotešovej. Seminár Otcovo srdce je zameraný na zakúsenie Božej otcovskej lásky, milosrdenstva, odpustenia a prijatia; zakorenenie v identite Božích synov a dcér a uzdravenie vnútorných zranení. Program tvoria prednášky na tému: Dôležitosť srdca, Boh je môj skutočný Otec, Návrat domov k Otcovi, Materinský rozmer Božej lásky, Duchovné sirotstvo, Synovstvo a identita, Vzťahy a hranice v nich a iné. V programe je tiež sv. omša, adorácia a spoločné modlitby. Seminár pomáha účastníkom v spoznaní Božej lásky, v odpustení sebe a ľuďom, ktorí nám ublížili, a tiež v náprave náročných medziľudských vzťahov. Prihlásiť sa môžete buď cez formulár na našej farskej stránke www.kotesova.fara.sk alebo v sakristii do 18.1. Potom uvidíme, či seminár pre pandemické obmedzenia bude možné uskutočniť alebo nie. Prosím, ale, ak by ste mali záujem, aby ste sa záväzne prihlasovali. Cena seminára bude dobrovoľný príspevok na konci seminára. Pre birmovancov, ako sme si spomínali, ktorí sú zaočkovaní alebo prekonaní je táto obnova povinná a prosím, aby sa prihlásili cez formulár.

Spoločnú farskú adoráciu by sme mali v pondelok po svätej omše.

Minulú nedeľu sme pre potreby našej farnosti vyzbierali 903eur a bohuznámi darovali na kostol 250eur. Nech Pán odmení vašu štedrosť.

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola a na budúci týždeň prosím o upratovanie skupinu č. 12.

Kto by si chcel dať požehnať dom, môžeme sa individuálne dohodnúť na tel. č. 0415575636.

Vzadu na stolíku si môžete zakúpiť  časopis Milujte sa za 1,5eur. Nájdete v ňom rady od p. Pia ako sa modliť, povzbudivé svedectvá o obrátení a uzdravení na posilnenie viery.

Hore na chóre nám púšťa farba na zárubni, tak si prosím dávajte pozor, aby ste sa nezašpinili.